
ΤΕΥΧΟΣ ΠΡΩΤΟ Αρ. Φύλλου254 

16 Νοεμβρίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

310. Ίδρυση Εργαστηρίου Μελέτης ύπνου - υπνικής 
άπνοιας και ροχαλητού στο Τμήμα Ιατρικής του 
Δημοκριτείου Πανεπιστημίου Θράκης και καθο¬ 
ρισμός του εσωτερικού του κανονισμού. 1 

ΑΠΟΦΑΣΕΙΣ 

Έγκριση του Πρωτοκόλλου της 3ης Συνόδου της Μι¬ 
κτής Επτροπής Ελλάδος - Κύπρου για θέματα επι¬ 
στημονικής και τεχνολογικής συνεργασίας. (Αθή¬ 
να, 18.4.2000). 2 

ΠΡΟΣΘΕΤΗ ΠΡΑΞΗ 

Πρόσθετη Πράξη της από 1.11.1999 Σύμβασης μετα¬ 
ξύ του Ελληνικού Δημοσίου και της Αγροτικής 
Τράπεζας της Ελλάδος. ~ 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 310 
Ίδρυση Εργαστηρίου Μελέτης ύπνου - υπνικής άπνοιας 
και ροχαλητού στο Τμήμα Ιατρικής του Δημοκριτείου 
Πανεπιστημίου Θράκης και καθορισμός του εσωτερι¬ 
κού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. των άρθρων 50 παρ. 1 και7παρ.5τουΝ. 1268/1982 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιήθηκε 
με το άρθρο 48 παρ. 2 του Ν. 1404/1983 «Δομή και λειτουρ¬ 
γία των Τεχνολογικών Εκπαιδευτικών Ιδρυμάτων» (Α' 173). 

2. του άρθρου 29Ατου Ν. 1558/1985 «Κυβέρνηση και κυ¬ 
βερνητικά όργανα» (Α' 137) όπως αυτό προσετέθη με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 


νώσεων των εμπόρων, βιοτεχνών και λοιπών επαγγελμά¬ 
των και άλλες διατάξεις» (Α' 154) καιτροποποιήθηκεμετο 
άρθρο 1 παρ. 2ατου Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38) 

3. του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού Ελέγχου δαπανώντου κράτους και άλλες 
διατάξεις» (Α' 247) 

4. του άρθρου 1 περ. II του Π.Δ. 55/1996 «Περιορισμός 
συναρμοδιοτήτων κατά την έκδοση διοικητικών πράξε¬ 
ων» (Α' 48) 

5. του άρθρου 4 παρ. 1 εδ. γ'του Ν. 2083/1992 «Εκσυγ¬ 
χρονισμός της Ανώτατης Εκπαίδευσης» (Α' 159) 

6. της αριθμ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β' 571). 

7. Τη γνώμη της Γενικής Συνέλευσης του Τμήματος Ια¬ 
τρικής του Δημοκριτείου Πανεπιστημίου Θράκης (συνε¬ 
δρίαση: 5/23.2.2000) 

8. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετησίως δαπάνη 
ύψους 1.000.000 δρχ για τα λειτουργικά έξοδα του εργα¬ 
στηρίου η οποία κατά το τρέχον οικονομικό έτος περιορί¬ 
ζεται στις 400.000 δρχ. και θα βαρύνει τον προϋπολογι¬ 
σμό του Δημοκριτείου Πανεπιστημίου Θράκης του οποί¬ 
ου οι εγγεγραμμένες πιστώσεις επαρκούν (ΚΑΕ 4121-10). 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6 του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Δημοκρίτειο Πανεπιστήμιο Θράκης, κα¬ 
τά δετό υπόλοιπο μέρος της, η εν λόγω δαπάνη, θα καλύ¬ 
πτεται από τις πιστώσεις που θα εγγράφονται στον 
ανωτέρω προϋπολογισμό. 

9. Την αριθμ. 375/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύεται στο τμήμα Ιατρικής του Δημοκριτείου Πανεπι- 

στημίου Θράκης Εργαστήριο Μελέτης ύπνου - υπνικής 
άπνοιας και ροχαλητού το οποίο καλύπτει εκπαιδευτικές 
και ερευνητικές ανάγκες στα αντικείμενα που σχετίζονται 
με τα προβλήματα διαταραχής της αναπνοής του ύπνου, 
με τις επιπτώσεις τους στην υγεία αλλά και στη συμπερι¬ 
φορά των ασθενών σε σχέση με την κοινωνική προσφορά 
στα πλαίσια της ενημέρωσης του πληθυσμού, με την πρό¬ 
ληψη και τη θεραπεία τους. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ιατρικής του Δημοκρίτειου Πανεπιστημίου Θράκης, 
σε θέματα που εμπίπτουν στα αντικείμενα δραστηριότη- 
ταςτου εργαστηρίου όπως αυτά προσδιορίζονται στο άρ¬ 
θρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και αλλοδαπής, 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 «Προϋποθέσεις παροχής υπηρεσιών από 
τα πανεπιστημιακά εργαστήρια σε ιδιώτες και κάθε νομι¬ 
κής μορφής οργανισμούς» (Α' 53). 

5. Την παροχή εξειδικευμένων υπηρεσιών με τη χρησι¬ 
μοποίηση σύγχρονης τεχνολογίας αιχμής για τη διαγνω¬ 
στική και θεραπευτική κάλυψη όλου του φάσματος των 
διαταραχώντης αναπνοής στον ύπνο, κυρίως δετήν υπνι- 
κή άπνοια και το ροχαλητό. 

Άρθρο 3 
Προσορτικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού Δ.Ε.Π. του 
Τμήματος Ιατρικής που το γνωστικό αντικείμενο της θέ¬ 
σης που κατέχουν εμπίπτει στα διδακτικά και ερευνητικά 
ενδιαφέροντα του εργαστηρίου, από μέλη του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) από μέλη 
του λοιπού επιστημονικού προσωπικού που τοποθετείται 
στο εργαστήριο με τη διαδικασία του άρθρου 4 παρ. 1 (δ) 
του Ν. 2083/1992 καθώς και από το διοικητικό προσωπικό 
που τοποθετείται σ’ αυτό σύμφωνα με το άρθρο 13 παρ. 
3βτου Ν. 2817/2000 «Εκπαίδευση ατόμων με ειδικές ανά¬ 
γκες και άλλες διατάξεις» (Α' 78) αντίστοιχα. 

Άρθρο 4 

Διοίκηση - αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Ια¬ 
τρικής που ορίζεται με τη διαδικασία του άρθρου 28 παρ. 
22 του Ν. 2083/1992. 


2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια¬ 
κού - μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η μέ¬ 
ριμνα για τη στελέχωση, την οικονομική διαχείριση κοίτην 
κατανομή των χώρων του εργαστηρίου, η εισήγηση στη 
Γενική Συνέλευση για τον ορισμό των υπευθύνων για τα 
αναλώσιμα υλικά και τον κινητό εξοπλισμό και η υπογρα¬ 
φή κάθε εξερχόμενου του εργαστηρίου εγγράφου. 

Άρθρο 5 

Εγκατάσταση - λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σ’ αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον τίτ¬ 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γ ενική Συνέλευση του Τ μήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και την προστασία των 
οργάνων και εγκαταστάσεων του εργαστηρίου από βλά¬ 
βες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του εργαστη¬ 
ρίου, η πρόσληψη διενεργείται κατόπιν εισηγήσεως του 
διευθυντή του εργαστηρίου στα αρμόδια όργανα του 
τμήματος. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 Π.Δ. 159/1984. 

δ. Τις πιστώσεις που διατίθενται από το Τμήμα Ιατρικής 
του Δημοκρίτειου Πανεπιστημίου Θράκης με τη διαδικα¬ 
σία του άρθρου 4 παρ.Ι(ε) του Ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης - εξερχόμενης αλληλο¬ 
γραφίας. Με απόφαση του διευθυντή μπορεί να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Νοεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

ΑΠΟΦΑΣΕΙ Σ 

Αριθ. Φ.0544/2/ΑΣ 435/Μ. 5127 ( 2 ) 

Έγκριση του Πρωτοκόλλου της 3ης Συνόδου της Μικτής 
Επτροπής Ελλάδος - Κύπρου για θέματα επιστημονικής 
και τεχνολογικής συνεργασίας. (Αθήνα, 18.4.2000). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΓΕΩΡΓΙΑΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντες υπόψειτις διατάξεις: 

1. Της Συμφωνίας Οικονομικής, Βιομηχανικής και Τε¬ 
χνολογικής Συνεργασίας Ελλάδας - Κύπρου, η οποία υπο- 
γράφηκε στη Λευκωσία στις 26 Μάίου 1984 και κυρώθηκε 
με τον υπ’ αριθμ. 1630/1986 Νόμο που δημοσιεύθηκε στο 
υπ’ αριθ. 100 Φύλλο της Εφημερίδος της Κυβερνήσεως 
Τεύχος Α' της 18 Ιουλίου 1986. 

2. Το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
της 3ης Συνόδου της Μικτής Επιτροπής Ελλάδος - Κύ¬ 
πρου για θέματα επιστημονικής και τεχνολογικής συνερ¬ 


γασίας που υπογράφηκε στην Αθήνα την 18.4.2000, του 
οποίου το κείμενο σε πρωτότυπο στην ελληνική γλώσσα 
έχει ως εξής: 


Αθήνα, 19 Οκτωβρίου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΑΝΑΠΤΥΞΗΣ 

Γ.Α. ΠΑΠΑΝΔΡΕΟΥ Ν. ΧΡΙΣΤΟΔΟΥΛΑΚΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ 


ΠΡΩΤΟΚΟΛΛΟ 

3ης ΣΥΝΟΔΟΥ ΤΗΣ ΜΙΚΤΗΣ ΕΠΙΤΡΟΠΗΣ 
ΕΛΛΑΔΑΣ - ΚΥΠΡΟΥ 
ΓΙΑ ΘΕΜΑΤΑ 

ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ 

Στη βάση της Συμφωνίας για την ανάπτυξη της Οικονο¬ 
μικής, Βιομηχανικής και Τεχνολογικής Συνεργασίας με¬ 
ταξύ της Κυβέρνησηςτης Ελληνικής Δημοκρατίας και της 
Κυβέρνησης Κυπριακής Δημοκρατίας που υπεγράφη 
στις 26.5.1984 και σε συνέχεια της δεύτερης Συνόδου της 
Μικτής Επιτροπής Ελλάδας - Κύπρου για θέματα Επιστη¬ 
μονικής και Τεχνολογικής συνεργασίας πραγματοποιή¬ 
θηκε στην Αθήνα στις 17-18 Απριλίου 2000, η τρίτη Σύ¬ 
νοδος της Μικτής Επιτροπής. 

Επικεφαλής της Ελληνικής αντιπροσωπείας ήταν ο καθ. 
Αθανάσιος Τσαυτάρης, Γενικός Γραμματέας Έρευνας 
και Τεχνολογίας του Υπουργείου Ανάπτυξης της Ελλά¬ 
δας. 

Επικεφαλής της Κυπριακής αντιπροσωπείας ήταν ο Πα- 
νίκοςΠούρος, Αν. Γενικός Διευθυντήςτου Γ ραφείου Προ¬ 
γραμματισμού της Κύπρου. 

Τα λοιπά μέλη των δύο αντιπροσωπειών αναφέρονται 
στο Παράρτημα I του Πρωτοκόλλου. 

Η Επιτροπή συνεδρίασε σε πνεύμα φιλίας, αλληλοκα¬ 
τανόησης και αισιοδοξίας για τη μελλοντική πορεία της 
συνεργασίας Ελλάδας - Κύπρου. 

Οι δύο πλευρές επεσήμαναν τη μέχρι σήμερα άριστη 
συνεργασία και εξέφρασαν την επιθυμία να επεκταθεί η 
συνεργασία αυτή σε νέους τομείς και να πλαισιωθεί με 
πρόσθετες δραστηριότητες που θα αποβλέπουν στην πε¬ 
ραιτέρω ισχυροποίηση των δεσμών μεταξύ των δύο χω¬ 
ρών. 

Οι δύο πλευρές αναγνωρίζοντας την αυξανόμενη ση¬ 
μασία της έρευνας στις σύγχρονες κοινωνίες, και έχοντας 
κοινό όραμα για την προώθηση υψηλής ποιότητας έρευ¬ 
νας, ως βασικής προϋπόθεσης για την επιτυχή αντιμετώ¬ 
πιση των προκλήσεων που δημιουργεί η παγκοσμιοποίη¬ 
ση της οικονομίας και η ραγδαία τεχνολογική πρόοδος, 
συμφώνησαν να προωθήσουν την ανάπτυξη συνεργα¬ 
σίας μεταξύ τους σε τομείς αμοιβαίου ενδιαφέροντος. Η 
συνεργασία αυτή θεσμοθετείται με το παρόν Πρωτόκολ¬ 
λο, το οποίο καλύπτει τομείς αμοιβαίου ενδιαφέροντος 
για την περίοδο 2000 - 2002. 

Γ ια την υλοποίηση του Πρωτοκόλλου, θα προωθηθούν 
οι δραστηριότητες που περιγράφονται πιο κάτω: 

Άρθρο 1 

Συνεργασία στον Τομέα της Έρευνας 

Η Γενική Γραμματεία Έρευνας και Τεχνολογίας της Ελ¬ 
λάδας και το Γραφείο Προγραμματισμού της Κύπρου, 
ενεργώντας μέσω του Ιδρύματος Προώθησης Έρευνας 
της Κύπρου, θα αλληλοενημερώνονται για τα κρατικά 
ερευνητικά προγράμματα και θα διαφοροποιούν, όπου 
συμφωνηθεί, τους όρους συμμετοχής ώστε να είναι δυ¬ 
νατή η συμμετοχή ερευνητών και ερευνητικών οργανι¬ 
σμών των δύο χωρών σ’ αυτά. 

Άρθρο 2 

Προκήρυξη Κοινού Προγράμματος Επιστημονικής και 
Τεχνολογικής Συνεργασίας 

1. Η Γενική Γραμματεία Έρευνας και Τεχνολογίας της 
Ελλάδας και το Γ ραφείο Προγραμματισμού της Κύπρου 
αποφάσισαν να προκηρύξουν το Μά'ίο του 2000 κοινό 
Πρόγραμμα Επιστημονικής και Τεχνολογικής Συνεργα¬ 
σίας για υποβολή προτάσεων από ερευνητές και ερευνη¬ 
τικούς φορείς των δύο χωρών στους ακόλουθους τομείς 
επιστημονικής προτεραιότητας: 

• Πληροφορική 

• Τηλεπικοινωνίες - Τηλεματικές Εφαρμογές 

• Περιβάλλον 

• Γεωργία-Τρόφιμα 

• Βιοτεχνολογία 

• Υγεία 

• Ενέργεια 

• Οικονομικές, Κοινωνικές & Ανθρωπιστικές Επιστήμες 

• Εκπαιδευτική Ερευνα 

2. Οι Όροι Χρηματοδότησης οι οποίοι θα διέπουν το 
Πρόγραμμα Επιστημονικής και Τεχνολογικής Συνεργα¬ 
σίας Ελλάδας - Κύπρου φαίνονται στο Παράρτημα II του 
Πρωτοκόλλου. 

3. Η Γενική Γραμματεία Έρευνας και Τεχνολογίας της 
Ελλάδας και το Ίδρυμα Προώθησης Έρευνας της Κύ¬ 
πρου έχουν το δικαίωμα, μετά από συνεννόηση με τους 
Επιστημονικούς Υπευθύνους των έργων να προβάλουν 
τις δραστηριότητες των έργων και να προωθήσουν την 
αξιοποίηση των αποτελεσμάτων, όπου αυτό κρίνεται δυ¬ 
νατό. 

Άρθρο 3 

Προώθηση Συνεργασίας 
στο Πέμπτο Πρόγραμμα Πλαίσιο 

1. Η Γενική Γραμματεία Έρευνας και Τεχνολογίας της 
Ελλάδας και το Γ ραφείο Προγραμματισμού της Κύπρου 
θα ενθαρρύνουν την υποβολή κοινών ερευνητικών προ¬ 
τάσεων στο Πέμπτο Πρόγραμμα Πλαίσιο, μέσω της δημι¬ 
ουργίας ηλεκτρονικού συστήματος ανταλλαγής πληρο¬ 
φοριών και εξεύρεσης συνεργατών. 

2. (α) Η Γενική Γραμματεία Έρευνας και Τεχνολογίας 
της Ελλάδας και το Γ ραφείο Προγραμματισμού της Κύ¬ 
πρου θα διοργανώσουν 2 ημερίδες, μία (1) στην Κύπρο 
και μία (1) στην Ελλάδα, με θέμα τη συζήτηση τρόπων πε¬ 
ραιτέρω ενίσχυσης της συμμετοχής των δύο χωρών στο 
Πέμπτο Πρόγραμμα Πλαίσιο της Ευρωπαϊκής Ένωσης 
για Δραστηριότητες Έρευνας, Τεχνολογικής Ανάπτυξης 
και Επίδειξης. Στις ημερίδες αυτές θα κληθούν να συμμε- 


τάσχουντα Εθνικά Σημεία Επαφής και οι Εκπρόσωποιτων 
δύο χωρών στις Διαχειριστικές Επιτροπές του Πέμπτου 
Προγράμματος Πλαισίου. 

(β) Το κάθε μέρος θα αναλάβειτα έξοδα διοργάνωσης 
της ημερίδας που θα πραγματοποιηθεί στην χώρα του 
ενώ το άλλο μέρος θα αναλάβειτα έξοδα μετάβασης, δια¬ 
μονής και διατροφής των ατόμων που θα το εκπροσωπή¬ 
σουν. 

Άρθρο 4 

Τεχνική Συνεργασία 

1. (α) Η Γενική Γραμματεία Έρευνας και Τεχνολογίας 
της Ελλάδας και το Γραφείο Προγραμματισμού της Κύ¬ 
πρου θα προωθήσουν την επίσκεψη επιστημονικού προ¬ 
σωπικού του Ιδρύματος Προώθησης Έρευνας της Κύ¬ 
πρου στη Γενική Γραμματεία Έρευνας και Τεχνολογίας 
της Ελλάδας, με σκοπό την κατάρτισή τους σε θέματα ορ¬ 
γάνωσης και διαχείρισης ερευνητικών προγραμμάτων 
κ.α. 

(β) Το Ίδρυμα Προώθησης Έρευνας της Κύπρου θα 
αναλάβει τα έξοδα μετάβασης, διαμονής και διατροφής 
του επιστημονικού προσωπικού του Ιδρύματος στην Ελ¬ 
λάδα. 

2. (α) Η Γενική Γραμματεία Έρευνας και Τεχνολογίας 
της Ελλάδας (Τμήμα Τεκμηρίωσης Ε+Τ Δεικτών) θα πα¬ 
ρέχει διευκολύνσεις προς το Ίδρυμα Προώθησης Έρευ¬ 
νας της Κύπρου σε θέματα οργάνωσης και αξιολόγησης 
ερευνητικών προτάσεων που υποβάλλονται σε ετήσια 
βάση στα πλαίσια των Προγραμμάτων Επιχορήγησης 
Ερευνητικών Σχεδίων του Ιδρύματος Προώθησης Έρευ¬ 
νας. 

(β) Το Ίδρυμα Π ροώθησης Έρευνας της Κύπρου θα πα¬ 
ρέχει βοήθεια στην εξεύρεση Κυπρίων αξιολογητών για 
τα ερευνητικά προγράμματα της Γ ενικής Γ ραμματείας 
Έρευνας και Τεχνολογίας της Ελλάδας. 

Άρθρο 5 

Υλοποίηση του Πρωτοκόλλου 

Οι δραστηριότητες που περιγράφονται στο παρόν 
Πρωτόκολλο θα υλοποιηθούν από τη Γ ενική Γ ραμματεία 
Έρευνας και Τεχνολογίας της Ελλάδας και το Ίδρυμα 
Προώθησης Έρευνας της Κύπρου. 

Άρθρο 6 

Παρακολούθηση Υλοποίησης του Πρωτοκόλλου 

Θέματα τα οποία πιθανόν να προκύψουν κατά τη διάρ¬ 
κεια υλοποίησης του Πρωτοκόλλου θα αντιμετωπίζονται 
από τις δύο πλευρές μετά από ανάλογη ενημέρωση. 

Άρθρο 7 

Τόπος και Χρόνος διεξαγωγής της 4ης Συνόδου 

της Μικτής Επιτροπής Ελλάδας - Κύπρου για θέματα 
Ε+Τ Συνεργασίας 

Οι δύο πλευρές συμφώνησαν να πραγματοποιήσουν 
την 4η Σύνοδο της Μικτής Επιτροπής Ελλάδας - Κύπρου 
στην Λευκωσία το τελευταίο τρίμηνο του 2000. Κατά τη 
Σύνοδο αυτή θα αποφασισθεί η αμοιβαία χρηματοδότηση 
των έργων κοινής προτεραιότητας που θα υποβληθούν 
στο πλαίσιο της προκήρυξης του Κοινού Προγράμματος 

Επιστημονικής και Τεχνολογικής Συνεργασίας το οποίο 
αναφέρεται στο άρθρο 2 του παρόντος Πρωτοκόλλου. 

Συντάχθηκε από κοινού στην Αθήνα την 18η Απριλίου 
2000, σε δύο αντίγραφα, στην Ελληνική γλώσσα. 

ΠΑΝΙΚΟΣ ΠΟΥΡΟΣ καθ. ΑΘΑΝΑΣΙΟΣ ΤΣΑΥΤΑΡΗΣ 
Αν. Γενικός Διευθυντής Γενικός Γραμματέας 

Γραφείου Προγραμματισμού Έρευνας καιΤεχνολογίας 

Υπουργείο Ανάπτυξης 


ΠΑΡΑΡΤΗΜΑ I 

ΜΕΛΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ: 


Καθ. Αθανάσιος Τσαυτάρης Γ ενικός Γ ραμματέας Έρευνας 
και Τεχνολογίας Υπουργείου 
Ανάπτυξης της Ελλάδας 

Δρ. Αγνή Σπηλιώτη Προϊστάμενη Τμήματος Δια¬ 

κρατικών Σχέσεων 

Δρ. Γεωργία Ουζουνίδου Υπεύθυνη Ελληνο - Κυπριακής 

Ε+Τ Συνεργασίας 

ΜΕΛΗ ΚΥΠΡΙΑΚΗΣ ΑΝΤΙΠΡΟΣΩΠΕΙΑΣ: 


Πανικός Πούρος 


Κώστας Ιακώβου 


Δρ. Κώστας Καδής 
Δρ. Καλυψώ Σέπου 


Αν. Γενικός Διευθυντής Γρα¬ 
φείου Προγραμματισμού της 
Κύπρου 

Ανώτερος Λειτουργός του 
Γραφείου Προγραμματισμού 
της Κύπρου 

Λειτουργός Ιδρύματος Προώ¬ 
θησης Έρευνας 
Λειτουργός Ιδρύματος Προώ¬ 
θησης Έρευνας 


ΠΑΡΑΡΤΗΜΑ II 

ΚΟΙΝΟ ΠΡΟΓΡΑΜΜΑ ΕΡΕΥΝΗΤΙΚΗΣ, ΕΠΙΣΤΗΜΟΝΙΚΗΣ 
ΚΑΙ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ ΚΥΠΡΟΥ - ΕΛΛΑΔΑΣ 

(2000 - 2002 ) 

ΠΡΟΚΗΡΥΞΗ ΥΠΟΒΟΛΗΣ ΠΡΟΤΑΣΕΩΝ 

Η Γ ενική Γ ραμματεία Έρευνας και Τ εχνολογίας της Ελ¬ 
λάδας και το Γραφείο Προγραμματισμού της Κύπρου 
προκηρύσσουν Κοινό Πρόγραμμα Ερευνητικής, Επιστη¬ 
μονικής και Τεχνολογικής Συνεργασίας (2000 - 2002) και 
δέχονται την υποβολή προτάσεων κοινών ερευνητικών 
έργων από Ανώτατα Εκπαιδευτικά Ιδρύματα, Ερευνητικά 
Κέντρα καθώς και Επιχειρήσεις και Οργανισμούς του δη¬ 
μόσιου και ιδιωτικού τομέα που ασχολούνται με έρευνα 
και ανάπτυξη. Το Γ ραφείο Προγραμματισμού αναθέτει τη 
διαχείριση του Προγράμματος στο Ίδρυμα Προώθησης 
Έρευνας της Κύπρου. 

Οι ακόλουθοι Όροι Χρηματοδότησης θα διέπουν το 
Κοινό Πρόγραμμα Ερευνητικής, Επιστημονικής και Τε¬ 
χνολογικής Συνεργασίας Ελλάδας - Κύπρου (2000 - 
2002 ): 

1. ΔΡΑΣΕΙΣ 

Οι δράσεις που θα χρηματοδοτηθούν στο πλαίσιο του 
Κοινού Ερευνητικού Προγράμματος είναι: 

• Κοινά Ερευνητικά Έργα σε Τομείς Προτεραιότητας. 
Σ’ αυτά μπορούν να περιλαμβάνονται αμοιβές νέων ερευ¬ 
νητών (εώς 35 ετών), που στοχεύουν στη δυνατότητα πα¬ 


ραμονής τους για μικρό διάστημα (έως 3 μήνες) σε ινστι¬ 
τούτα, εργαστήρια και επιχειρήσεις της συνεργαζόμενης 
χώρας για εκμάθηση νέων τεχνικών και συμμετοχή σε 
ερευνητικές δραστηριότητες. 

• Έργα Δημιουργίας Δικτύων Συνεργασίας μεταξύ ερευ¬ 
νητικών φορέων, ινστιτούτων και επιχειρήσεωντων δύο χω¬ 
ρών μέσω επαφών επιστημόνων που θα προωθήσουν: 

(α) την ανταλλαγή επιστημονικών και τεχνολογικών 
πληροφοριών στα πλαίσια κοινών ερευνητικών έργων, 

(β) τη συμμετοχή σε συνέδρια, ομάδες εργασίας και εκ¬ 
παιδευτικά σεμινάρια αμοιβαίου ενδιαφέροντος, 

(γ) δημοσιεύσεις κοινών ερευνητικών εργασιών. 

(δ) προετοιμασία ερευνητικών προτάσεων προς υποβο¬ 
λή στο 5ο Πρόγραμμα Πλαίσιο της Ευρωπαϊκής Ενωσης 
ή σε άλλα Διεθνή Προγράμματα. 

Οι επιστημονικοί και τεχνολογικοί τομείς συνεργασίας 
που προτείνονται είναι οι ακόλουθοι: 

• Πληροφορική 

• Τηλεπικοινωνίες - Τηλεματικές Εφαρμογές 

• Περιβάλλον 

• Γεωργία-Τρόφιμα 

• Βιοτεχνολογία 

• Υγεία 

• Ενέργεια 

• Οικονομικές, Κοινωνικές και Ανθρωπιστικές Επιστή¬ 
μες 

• Εκπαιδευτική Ερευνα 

2. ΔΙΑΡΚΕΙΑ ΕΡΓΩΝ 

Τα προτεινόμενα ερευνητικά έργα δε θα πρέπει να 
υπερβαίνουν σε διάρκεια τα δύο (2) χρόνια. Τα έργα θα 
ξεκινήσουν μετά την υπογραφή του Πρωτοκόλλου Επι¬ 
στημονικής και Τεχνολογικής Συνεργασίας. 

3. ΥΠΟΒΟΛΗ ΠΡΟΤΑΣΕΩΝ 

Οι προτάσεις που θα πρέπει να υποβάλλονται στη Γ ενι¬ 
κή Γραμματεία Έρευνας και Τεχνολογίας της Ελλάδας 
και στο Ίδρυμα Προώθησης Έρευνας της Κύπρου, πρέ¬ 
πει να έχουν συγκεκριμένους στόχους, να τεκμηριώνεται 
το αμοιβαίο ενδιαφέρον των ερευνητικών ομάδων των 
δύο χωρών και να αναδεικνύεται η σκοπιμότητα της συ¬ 
γκεκριμένης συνεργασίας. 

Οι προτάσεις θα υποβληθούν στα ειδικά έντυπα που 
διατίθενται από το αρμόδιο Τμήμα Διακρατικών Σχέσεων 
της Γενικής Γραμματείας Έρευνας και Τεχνολογίας της 
Ελλάδας και το Ίδρυμα Προώθησης Έρευνας της Κύ¬ 
πρου. Οι Επιστημονικοί Υπεύθυνοι θα υποβάλουντις προ¬ 
τάσεις τους σε 2 αντίγραφα. 

Οι Ελλαδίτες Επιστημονικοί Υπεύθυνοι θα υποβάλουν 
τις προτάσεις τους στο: 

Υπουργείο Ανάπτυξης 

Γ ενική Γ ραμματεία Έρευνας και Τεχνολογίας 
Δ/νση Διεθνούς Ε&Τ Συνεργασίας 
Τ μήμα Διακρατικών Σχέσων 
Μεσογείων 14-18 
11510Αθήνα 

Οι Κύπριοι Επιστημονικοί Υπεύθυνοι θα υποβάλουν τις 
προτάσεις τους στο: 

Ίδρυμα Προώθησης Έρευνας 
Τ.Κ. 23422 
Λευκωσία 1683 
Κύπρος 

Οι μονομερείς προτάσεις καθώς και οι προτάσεις που 
δεν είναι πλήρεις δεν θα γίνονται δεκτές για περαιτέρω 
προώθηση στη διαδικασία αξιολόγησης. 

Η προθεσμία υποβολής των προτάσεων λήγει στις 17 
Ιουλίου 2000. 

Υπογραμματίζεται ότι ο ίδιος Ε.Υ. μπορεί να υποβάλει 
έως 2 προτάσεις στην παρούσα προκήρυξη ενώ θα εγκρί- 
νεται μέχρι 1 έργο του ιδίου Ε.Υ. στηντρέχουσα Ελληνο - 
Κυπριακή Συνεργασία. Αντίστοιχα, ο ίδιος ερευνητής δεν 
μπορεί να συμμετάσχει σε περισσότερες από 2 υποβαλ¬ 
λόμενες προτάσεις στην Ελληνο - Κυπριακή Συνεργασία. 

4. ΧΡΗΜΑΤΟΔΟΤΗΣΗ 

Η συνολική χρηματοδότηση που θα δοθεί από Ελλαδι- 
κής και Κυπριακής πλευράς δε θα υπερβαίνει τα 3 εκ. δρχ. 
και τις 5.000 £ ανά πρόταση αντίστοιχα. Η Γενική Γραμ- 
ματεία Ερευνας και Τεχνολογίας της Ελλάδας και το Γ ρα¬ 
φείο Προγραμματισμού της Κύπρου χρηματοδοτούν κυ¬ 
ρίως τις ανταλλαγές επιστημόνων από τις δύο χώρες. Η 
χρηματοδότηση θα εστιαστεί κυρίως σε επιλεγμένες 
δραστηριότητες των έργων όπως: επισκέψεις μικρής 
διάρκειας για έρευνα και εκμάθηση νέων τεχνικών, κοινές 
ομάδες εργασίας, κοινές δημοσιεύσεις των αποτελεσμά¬ 
των και παρουσίαση αυτών σε διεθνή συνέδρια στις δύο 
χώρες. Η συμμετοχήτου Προγράμματος Διακρατικής Συ¬ 
νεργασίας στις επιλεγμένες δραστηριότητες θα καλύψει 
τις αντίστοιχες δαπάνες ταξιδιών, δημοσιεύσεων, αναλώ¬ 
σιμων και μικροεξοπλισμού. 

Ειδικότερα: 

(α) Η Γ ενική Γ ραμματεία Έρευνας και Τεχνολογίας της 
Ελλάδας θα αναλάβει τα έξοδα μετακίνησης των Ελλαδι- 
τών ερευνητών στην Κύπρο καιτα έξοδα διαμονής και δια¬ 
τροφής των Κυπρίων ερευνητών στην Ελλάδα. Αντίστοι¬ 
χα, το Γ ραφείο Προγραμματισμού θα αναλάβει τα έξοδα 
μετακίνησης των Κυπρίων ερευνητών στην Ελλάδα καιτα 
έξοδα διαμονής και διατροφής των Ελλαδιτών ερευνητών 
στην Κύπρο. 

Η ημερήσια αποζημίωση που θα καταβάλλεται από το 
Γραφείο Προγραμματισμού προς τους Ελλαδίτες ερευ¬ 
νητές που θα επισκέπτονται την Κύπρο στα πλαίσια του 
ερευνητικού έργου ορίζεται σε £40 την ημέρα για παρα¬ 
μονή βραχείας διάρκειας (μέχρι δύο εβδομάδες) ή σε 
£650 μηνιαίως για παραμονή μακράς διάρκειας (μέχρι 
τρεις μήνες). Κατά την ημέρα της επιστροφής, και εφό¬ 
σον η αναχώρηση από την Κύπρο πραγματοποιείται μετά 
το μεσημέρι, θα καταβάλλεται το 50% της ημερήσιας 
αποζημίωσης. Η Ελλαδική πλευρά καταβάλλει αντίστοιχα 
ημερήσια αποζημίωση 20.000 δρχτην ημέρα για παραμο¬ 
νή βραχείας διάρκειας και 350. 000 δρχ μηνιαίως για πα¬ 
ραμονή μακράς διάρκειας. 

Ο αριθμός των ταξιδίων Κυπρίων και Ελλαδιτών ερευ¬ 
νητών στην φιλοξενούσα χώρα προσδιορίζεται ανάλογα 
με τις ανάγκες του ερευνητικού έργου και λαμβάνεται 
υπόψη για τη διαμόρφωση του αιτούμενου προϋπολογι¬ 
σμού από κάθε πλευρά κατά την υποβολή της πρότασης. 

Εννοείται ότι εφόσον κρίνεται απαραίτητη η πραγματο¬ 
ποίηση και πρόσθετων επιστημονικών ανταλλαγών, αυ¬ 
τές θα βαρύνουν αποκλειστικά τους επιστημονικούς φο¬ 
ρείς. 

Η ΓΓΕΤ αναθέτει την οικονομική διαχείριση των έργων 


στους αναδόχους Ελληνικούς φορείς οι οποίοι συμμετέ¬ 
χουν στα εν λόγω έργα. Παρόλα αυτά διατηρεί το δικαίω¬ 
μα επιστροφής της διαχείρισης στις υπηρεσίες της εαν 
προκύψουν προβλήματα. 

(β) Λοιπές δαπάνες (για περιορισμένο αριθμό έργων 
ανάλογα με τις διατιθέμενες πιστώσεις και εφόσον τεκ¬ 
μηριώνεται από τις ανάγκες του έργου, μικρού ύψους 
αποζημιώσεις νέων ερευνητών που συμμετέχουν στα έρ¬ 
γα, αναλώσιμα, μικρό εξοπλισμό, έξοδα δημοσιεύεσεων 
και συμμετοχής σε συνέδρια). 

(γ) Για έργα στα οποία μετέχουν επιχειρήσεις, ικανές να 
αξιοποιήσουν τα αποτελέσματα του έργου, το ύψος της 
χρηματοδότησης από Ελλαδικής και Κυπριακής πλευράς 
μπορείναφθάσειταδεκ. δρχ και τις 10.000 £ αντίστοιχα. 
Η ιδία συμμετοχή της επιχείρησης θα πρέπει να είναι του¬ 
λάχιστο ίση με το ποσό που θα της καταβληθεί από τη Γε¬ 
νική Γ ραμματεία Έρευνας και Τεχνολογίας της Ελλάδας 
και το Γ ραφείο Προγραμματισμού της Κύπρου. 

5. ΑΞΙΟΛΟΓΗΣΗ 

Η διαδικασία αξιολόγησης θα οργανωθεί σε συνεργα¬ 
σία από την ΓΓΕΤ και το Ιδρυμα Προώθησης της Κύ¬ 
πρου με αξιολογητές οι οποίοι θα ορισθούν από κάθε 
πλευρά. 

ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ 
Κοινά ερευνητικά έργα 

ί. Προσόντα και εμπειρία επιστημονικού υπευθύνου 
και ερευνητικής ομάδας (1) 20% 

Ν. Μεθοδολογία, προσέγγιση, στρατηγική, δομή 

και τεκμηρίωση 20% 

ίϋ. Επάρκεια υφιστάμενης και προτεινόμενης 

ερευνητικής υποδομής 5% 

ίν. Βαθμός πρωτοτυπίας και καινοτομίας 15% 

ν. Κοινωνική και αναπτυξιακή προστιθέμενη αξία 

για Ελλάδα και Κύπρο 15% 

νί. Σκοπιμότητα συνεργασίας μεταξύ των ομάδων 15% 

νϋ. Τεκμηρίωση εκμετάλλευσης αποτελεσμάτων 5% 

νίϋ. Διαδικασία διάχυσης αποτελεσμάτων 5% 

Έργα Δικτύωσης 

ί. Εύρος και αντιπροσωπευτικότητα δικτύου 

συνεργασίας 30% 

Ν. Προσόντα και εμπειρία επιστημονικού 

υπευθύνου και ερευνητικής ομάδας 20% 

Νί. Σκοπιμότητα δημιουργίας δικτύου 20% 

ίν. Κοινωνική και αναπτυξιακή προστιθέμενη 

αξία του δικτύου για Ελλάδα και Κύπρο 20% 

ν. Αξιοποίηση των αποτελεσμάτων των 

δραστηριοτήτων του δικτύου 10% 

Κατά την αξιολόγηση θα ληφθεί επίσης υπόψη η πλη¬ 
ρότητα και η συνολική παρουσίαση της πρότασης. 

6. ΕΚΤΕΛΕΣΗ ΤΩΝ ΕΡΓΩΝ 

Η ΓΓΕΤ εκδίδει για κάθε έργο που θα επιλεγεί για χρη¬ 
ματοδότηση Υπουργική απόφαση στην οποία διευκρινί¬ 
ζονται οι όροι και οι προϋποθέσεις υλοποίησης των έρ- 

Ι.Το κριτήριο αναφέρεται στα επιστημονικά προσόντα, την 
εμπειρία της ερευνητικής ομάδας σε προηγούμενη έρευνα, 
τις δημοσιεύσειςτου συντονιστή και των συνεργατών, στη διε¬ 
πιστημονική σύνθεση της ομάδας, την εμπειρία του συντονι¬ 
στή στην οργάνωση εργασίας και ανάπτυξης δικτύου κ.ο.κ. 

γων. Ο Ελλαδίτης Επιστημονικός Υπεύθυνος και ο νόμι¬ 
μος εκπρόσωπος του Ελλαδικού αναδόχου φορέα δη¬ 
λώνουν γραπτώς την αποδοχή εκ μέρους τους των 
όρων της εν λόγω απόφασης προκειμένου να καταβλη¬ 
θεί η χρηματοδότηση της Ελλαδικής πλευράς στον ανά- 
δοχο. 

Επίσης, ο Κύπριος Επιστημονικός Υπεύθυνος του κάθε 
έργου θα υπογράψει Συμβόλαιο και θα είναι νομικά υπεύ¬ 
θυνος ένταντι του Ιδρύματος Προώθησης Έρευνας για 
την εκπλήρωση των υποχρεώσεων που πηγάζουν από αυ¬ 
τό. 

7. ΕΥΘΥΝΕΣ ΤΟΥ ΕΠΙΣΤΗΜΟΝΙΚΟΥ ΥΠΕΥΘΥΝΟΥ 

Ο Επιστημονικός Υπεύθυνος του ερευνητικού έργου θα 
έχει τη γενική ευθύνη για την οργάνωση των εργασιών 
που θα αναληφθούν και θα βρίσκεται σε άμεση επικοινω¬ 
νία με την Γενική Γραμματεία Έρευνας και Τεχνολογίας 
της Ελλάδας και το Ίδρυμα Προώθησης Ερευνας της Κύ¬ 
πρου για θέματα που αφορούν την ομαλή διεξαγωγή του 
έργου. 

8. ΠΡΟΟΔΟΣ ΣΤΗΝ ΕΚΤΕΛΕΣΗ ΤΟΥ ΕΡΓΟΥ 

Ο Επιστημονικός Υπεύθυνος υποχρεούται να υποβάλ¬ 
λει προς τη Γενική Γ ραμματεία Έρευνας και Τεχνολογίας 
της Ελλάδας και το Ίδρυμα Προώθησης Έρευνας της Κύ¬ 
πρου τις Εκθέσεις Προόδου ή Ενδιάμεσες Εκθέσεις, 
όπως προβλέπεται στο χρονοδιάγραμμα εκτέλεσης του 
ερευνητικού έργου, το οποίο διαλαμβάνεται στην υπο- 
βληθείσα Πρόταση. 

9. ΠΑΡΑΚΟΛΟΥΘΗΣΗ ΤΗΣ ΕΚΤΕΛΕΣΗΣ ΤΟΥ ΕΡΓΟΥ 

Η Γ ενική Γ ραμματεία Έρευνας και Τ εχνολογίας της Ελ¬ 
λάδας και το Ίδρυμα Προώθησης Έρευνας της Κύπρου 
έχουν το δικαίωμα να παρακολουθούν την εκτέλεση του 
έργου με συντονιστή που ορίζουν για το σκοπό αυτό. Η 
παρακολούθηση γίνεται κυρίως με βάση τις Εκθέσεις 
Προόδου που θα υποβάλλονται κατά καιρούς. 

10. ΔΙΑΚΟΠΗ ΤΗΣ ΧΡΗΜΑΤΟΔΟΤΗΣΗΣ 

Στην περίπτωση που ο Ε.Υ. δεν τηρήσει τους όρους της 
σχετικής απόφασης ή του Συμβολαίου, η Γ ενική Γ ραμμα¬ 
τεία Έρευνας και Τεχνολογίας της Ελλάδας και το Ίδρυ¬ 
μα Προώθησης Έρευνας της Κύπρου μπορούν από κοι¬ 
νού να διακόψουν τη χρηματοδότηση του ερευνητικού 
σχεδίου ή και να ζητήσουν επιστροφή μέρους ή όλου του 
ποσού που μέχρι τότε είχαν καταβάλει και επιπρόσθετα 
τους νόμιμους τόκους ως αποζημιώσεις. 

Σε εξαιρετικές περιπτώσεις, και εφόσον συντρέχουν 
απρόβλεπτοι παράγοντες ή λόγοι ανωτέρας βίας, η Γ ενι¬ 
κή Γραμματεία Έρευνας και Τεχνολογίας της Ελλάδας 
και το Ίδρυμα Προώθησης Έρευνας της Κύπρου θα είναι 
διατεθειμένοι να εξετάσουν από κοινού δικαιολογημένες 
τροποποιήσεις στο ερευνητικό έργο. 


ΠΡΟ ΣΘΕΤΗ ΠΡ ΑΞΗ 

(3) 

Πρόσθετη Πράξη της από 1.11.1999 Σύμβασης μεταξύ 
του Ελληνικού Δημοσίου και της Αγροτικής Τράπεζας 
της Ελλάδος. 

Στην Αθήνα στις 18 Οκτωβρίου 2000, μεταξύ: 

α. Του Ελληνικού Δημοσίου που εκπροσωπείται στην 
προκειμένη περίπτωση από τον Υπουργό Γεωργίας Γ. 
Ανωμερίτη και τον Υφυπουργό Οικονομικών Γ. Δρυ και 

β. Της Αγροτικής Τράπεζας της Ελλάδος, που εκπρο¬ 
σωπείται από το Διοικητή αυτής Πέτρο Λάμπρου, 

συμφωνούνται τα εξής: 

1. Με την από 1.11.1999 Σύμβαση και την από 4.4.2000 
Πρόσθετη Πράξη αυτής, που υπογράφηκαν μεταξύ των 
ανωτέρω συμβαλλομένων η ΑΤΕ ΑΈ. χρηματοδότησε με 
τους εκεί ειδικότερους όρους και συμφωνίες, το Ελληνι¬ 
κό Δημόσιο με το συνολικό ποσό των δέκα επτά δισεκα¬ 
τομμυρίων διακοσίων εκατομμυρίων (17.200.000.000) 
δραχμών, για πληρωμή ειδικής προκαταβολής σε ελαιο¬ 
παραγωγούς και μέχρι 30 δραχμές το κιλό. 

2. Σε συνέχεια και συμπλήρωση, άλλως τροποποίηση 
του άρθρου 3 της πιο πάνω Σύμβασης, συμφωνείται με¬ 
ταξύ των συμβαλλομένων ότι κατά την εκκαθάριση της 
ενίσχυσης στους ελαιοπαραγωγούς για την εσοδεία 1998 
-1999 δεν παρακρατείται ή συμψηφίζεται η ειδική προκα¬ 
ταβολή που πραγματοποίησε απευθείας η ΑΤΕ ΑΈ. 
στους ελαιοπαραγωγούς σε εφαρμογή των όρων και συμ¬ 
φωνιών της παραπάνω Σύμβασης. Κατ’ ακολουθία το πο¬ 
σό της εκκαθάρισης της ενίσχυσης των ελαιοπαραγωγών 
για την εσοδεία 1998 -1999 καταβάλλεται κανονικά στους 
δικαιούχους παραγωγούς από την ΑΤΕ. 

3. Διευκρινίζεται ότι η άνω ειδική προκαταβολή που κα¬ 
ταβλήθηκε στους ελαιοπαραγωγούς από το Δημόσιο δια 
μέσου της ΑΤΕ ΑΈ. δεν αποτελεί πρόσθετη ενίσχυση και 
θα συμψηφισθεί με τις επιστροφές της ενίσχυσης της 
επόμενης καλλιεργικής περιόδου, δηλαδή της εσοδείας 
2000 - 2001. Ύστερα από αυτά και μετά από αίτημα του 
Ελληνικού Δημοσίου συμφωνείται η παράταση της λήξης 
του δανείου κατά ένα έτος, ήτοι μέχριτην31.12.2001. 

4. Κατά τα λοιπά εξακολουθούν να ισχύουν όλοι οι όροι 
και συμφωνίες της από 1.11.1999 Σύμβασης και της 
4.4.2000 Πρόσθετης Πράξης. 

Σε πίστωση των παραπάνω συντάχθηκε η παρούσα σε 
τρία (3) όμοια αντίτυπα από το οποίο καθένας συμβαλλό¬ 
μενος πήρε από ένα. 

Οι Συμβαλλόμενοι 

1. ΕΛΛΗΝΙΚΟ ΔΗΜΟΣΙΟ 2. ΑΓΡΟΤΙΚΗ ΤΡΑΠΕΖΑ 

ΤΗΣ ΕΛΛΑΔΟΣ 

Ο Υπουργός Ο Υφυπουργός Ο Διοικητής 

Γεωργίας Οικονομικών 

Γ. ΑΝΩΜΕΡΙΤΗΣ Γ. ΔΡΥΣ Π. ΛΑΜΠΡΟΥ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































